
"PëR NJë NDRYSHIM Në LIGJIN NR.7698 DATë 15.4.1993 "PëR KTHIMIN E PRONAVE ISH-PRONARëVE"

Në mbështetje të nenit l6-të të ligjit nr.7491, datë 29.4.1991 "Për dispozitat kryesore kushtetuese", me propozim të një grupi deputetësh,

KUVENDI POPULLOR
I REPUBLIKëS Së SHQIPëRISë

VENDOSI:

Neni l

Në nenin 3, të ligjit nr.7698, datë 15.4.1993 "Për kthimin dhe kompensimin e pronave ish-pronarëve" në paragrafin e dytë hiqen fjalët "por që në kohën e hyrjes në fuqi të këtij ligji është tjetërsuar në truall".
Paragrafi i tretë formulohet si vijon:
"Me tokë bujqësore do të kuptohet toka që ndodhej jashtë vijave kufizuese të qendrave të banuara në momentin e shpronësimit, por që në kohën e hyrjes në fuqi të këtij ligji është tjetërsuar në truall".

Neni 2

Në nenin 17 paragrafi i katërt formulohet:
"Madhësia e pjesës së ish-pronarit të truallit llogaritet në bazë të çmimit të truallit që caktohet me ligj të veçantë". 
Paragrafi i shtatë i nenit 17 formulohet:
"Ish pronarit të truallit i jepet e drejta të tërhiqet nga bashkëpronësia, duke iu paguar nga pronari i lokalit së paku vlera e truallit në bazë të çmimit të truallit që caktohet me ligj të veçantë".

Neni 3

Ky ligj hyn në fuqi menjëherë.

Shpallur me dekretin nr.609, datë 29.7.1993 të Presidentit të Republikës së Shqipërisë, Sali Berisha.

